**Év végi beszámoló**

**Fizika szakterületi koordinátor**

**Miklós-Kovács Janka**

**2013.**

**Időrendi Bontás:**

Február 14. Mafihe EHB elnökségi ülés

Február 24. ELTE TTK HÖK Munkahétvége

Február 25. Választmány

Március 4. Választmány

Március 6. Fizika Szakterületi Bizottsági ülés

Március 12. ELTE TTK HÖK Küldöttgyűlés

Március 13. Projektindító Böfi megbeszélés

Március 18. Választmány

Március 25. Választmány

Április 2. Választmány

Április 3. Böfi Fizikus Gólyatábor megbeszélés

Április 12-14. TTK HÖK Bevonó tábor

Április 15. Választmány

Április 15. ELTE TTK HÖK Küldöttgyűlés

Április 22. Választmány

Április 24. Mentor szóbeli meghallgatás

Április 27-28. Mentorhétvége

Május 7-10. LEN Fizikus sátor

Május 13. Választmány

Május 16. Szakirány tájékoztató

Május 24. Választmány

Május 29. Szakos előadás a fizikus mentoroknak

Május 31.-június 2. TTK HÖK Önképző hétvége

Június 20 - TTK HÖK rendezvényes megbeszélés

Június 24 - Választmány

**Szöveges beszámoló:**

A megválasztásom utáni hetekben a REO ellenőrzése során segítettem a szükséges anyagok előkészítésében. Tisztségem során elláttam a levelezőlistákkal kapcsolatos feladataimat. Választmányi delegáltságomnak is eleget tettem.

Részt vettem a TTK HÖK által szervezett képzéseken és mind a Bevonó táborban mind a TTK HÖK Önképző Hétvégéjén csapatépítő programot szerveztem, illetve a Mentorkiránduláson és a Mentorhétvégén is állomást csináltam.

Emellett a Képviselőválasztáson is segédkeztem a Választási Bizottság tagjainak, a szavazás hirdetésében és lebonyolításában.

Ebben az évben is számos szakos rendezvényünk volt, FizIQs bulik, Planetárium látogatás, FizIQs Laser tag, ezek nagyrészt a Mafihe EHB-nak köszönhetőek.

Ezen kívül a Mafihé-vel szoros együttműködésben képviseltette magát a szakterület nagyobb kari rendezvényeken. Nagy sikert aratott a LEN-en a Fizikus sátor, illetve a Nyílt napon is sokan ellátogattak a Fizikus standhoz. Mindkét alkalommal látványos, a középiskolások és a fizikában kevéssé jártas emberek számára is élvezhető kísérletek várták az érdeklődőket.

Emellett sajnos az is bebizonyosodott, hogy nagyobb felkészültségre és biztonságra van szükség.

A Fizika szakterületnek a Mafihe ELTE Helyi Bizottságával közösen működik a honlapja. Sajnos ez a honlap elég ritkán frissül, így nehezen lehetne a naprakész egyetemi információk lelőhelyeként jellemezni. Terveim szerint jövőre fogunk tudni ezen változtatni a Szakterületi Csoport és a Mafihe EHB együttműködésével. Mindenesetre idén előrelépésként könyvelhető el, hogy van egy közös Facebook oldalunk, ami szinte naponta frissül és ezzel elérjük a hallgatók zömét.

Több Szakterületi Bizottsági ülésen felmerült az MSc tantervek felülvizsgálatának kérdése. Átnéztük a BSc tantervek felülvizsgálata során a hallgatókkal kitöltetett kérdőíveket és azok alapján körvonalazódott egy hasonló kérdőív MSc-s hallgatóknak. Ennek kiküldése évfolyamlistákra még nem történt meg, de mire a TCs elkezdi a jövőre esedékes felülvizsgálatot értékesen tudjuk majd segíteni a munkájukat.

Az idei évben örömmel tapasztaltuk, hogy a TTK HÖK Mentorképzésére Fizikus szakról a vártnál is többen jelentkeztek. Így sok megfelelő jelölttől kellett megválnunk a mentorteszt és a szóbeli elbeszélgetés során, remélem ők sem vesztik kedvüket és jövőre is jelentkeznek. Végeredményében lelkes és tettrekész mentorgárda alakult ki, akikkel túl vagyunk már egy Szakos előadáson, ahol sok hasznos információval gazdagodhattak az Intézetvezetőnknek és a tisztségviselőknek hála. Ezúton is gratulálok az újdonsült mentoroknak!

Szeretném megköszönni a Fizika szakterület képviselőinek és delegáltjainak az elmúlt évben nyújtott lelkes munkáját és a tisztségviselők segítségét!

Ha bármi kérdésed, észrevételed merül fel a beszámolómmal kapcsolatban, keress meg bátran e-mail-ben, vagy tedd fel személyesen a Küldöttgyűlésen!

2013. július 3.

Miklós-Kovács Janka

Fizika szakterületi koordinátor

ELTE TTK HÖK